1975EKO APIRILAREN 29A
HIRU EGUN LEHENAGO
- Egun on. - Egun on, jauna.
Txorien janlekua hustu da berriro.
Bai?
Bai, atzo bete nuela esango nuke.
Eskinoso urdinek jango dute agian?
Gauza garestiak gustatuko zaizkie.
Beteko dut gero, jauna.
Ez, neuk beteko dut, lasai. Agian katagorriak dira.
Gose handiko katagorriak.
Hemen duzu. On egin.
Gaurko jarraibideak, presidentea.
Eskerrik asko.
- Egun ona izan. - Milesker.
- Hemen duzu. - Milesker.
LEHEN DAMA OHIA APELAZIO AUZITEGIAREN ERABAKIAREN ZAIN
Noiz iritsiko da Sheila?
Zalantzazkoa omen da.
Cateringari ez diogu esan larunbat gauean zenbat izango garen.
Baduzu Alexen berririk?
Ez.
Zerrendan sartuko dut.
Eraman gaur goizeko bisitaria etxolara.
Bai, jauna.
- Milesker. - Ez horregatik.
2004KO KANPAINA
Adlai Stevensonek esan zidan
goitik behera irakurtzen ikasi zuelako izan zuela politikan arrakasta.
Presidente jauna, kaixo. Barkatu, ez zaitut ikusi.
Ikusezintasuna presidente ohi guztiek ikasi behar dugun superboterea da.
Aurrera.
- Eta ohitura hau? - Zuzenbidea ikasten hartu nuen.
Ohartu nintzen informazio bera ikusten banuen
ordu edo egun batzuk geroago,
beti zegoela ikusi edo pentsatu ez nuen zerbait.
Dena idatzita edukita, lana errazagoa izango da.
Liburua azkarrago idazteko eskatzen ari zara?
Benek esan dit ez ninduzula ikusi nahi.
Ez da hori, baina ezin didazu nire autobiografia idazten lagundu.
Galdetzen baduzu, jakingo duzu famatuekin lan egin dudala.
Ez zu bezain famatuekin, jakina.
Nire fama zu jaio baino lehen amaitu zen.
Ez nago ados, jauna.
Une oro bi alderdien babesa izan zuen azken presidentea izan zara azken garaian.
Zure autobiografiak gauzak alda ditzake.
Benek trebea zarela esan dit.
Badakizu nor den hori?
John Flanagan.
Bai.
Batera hazi zineten eta batera egin zenuten soldadutza.
Bi misiotan biziraun zuen eta Brooklyn-en hil zuten
esne-kaxa bat erosten zebilela.
Horregatik egin zinen fiskal.
Eseri zaitez.
Johnek beti esaten zuen gauza bat.
"Bikaintasunak bikaintasuna behar du".
Ez nekien zer esan nahi zuen, baina sinplea zen.
Egiten dugunaren arabera irabazten dugu ospea,
une horietan batez ere.
Une asko izan dituzu.
- Jendeak ezagutzen ditu. - Istorio guztiak ez.
Adibidez?
Zergatik erabaki zenuen arrazoirik gabe, irabaziko bazenu ere, hautagai ez izatea.
Arrazoirik gabe? Denok dakizue arrazoia.
Beste arrazoi batzuk zeudela uste dute batzuek.
Zuk ere bai?
Ez, baina gaur egun, egia bihurtzen dira gezurtatu ez diren esamesak.
Agian lanpetuta geunden semea lurperatzen prentsa horia irakurtzeko.
Jauna, ezin dut imajinatu ere egin zein latza izan zen,
baina ez duzu ordutik ezer esan eta batzuek uste...
Duela denbora asko pasatu zen epea.
Zure nagusiari liburua eman edo dirua itzuli beharko diot.
Esan laster izango duela zirriborroa.
Ez da hain erraza. Estatu Batuetako presidentea zen.
Semea aipatu diodanean, ia bota egin nau.
Baina Ben, zuk arazo handiagoa duzu,
hark idatzi ala ez.
Ez dut uste amaitzeko gogorik duenik.
Ez dakit zer gertatuko zitzaion,
baina ez du gogoratu nahi.
Ben?
Estaldurarik gabe gaudela dirudi.
HAU BERRIZ GERTATUKO DA
Hainbat itzalaldiren berri jaso dugu,
sare elektriko ugariri eragin dietenak,
eta sistema informatikoak, garraioa eta komunikazioa kontrolatzen dutenak,
eta beste hainbat azpiegitura eskuratu dituzte erabat,
segurtasun alertak indargabetuz.
Hildakoen kopurua jakiten ez den arren, handia izango dela uste da.
...bidaiariz beteta zihoazen metroak eta trenak
trenbide berera bideratu dituztenez,
talkek zauritu ugari eragin dituzte.
Ordezkariek diotenez, oinarrizko bizi-euskarriak itzali dira,
ordezko sorgailuek huts egin dute eta gaixoak...
Aire-trafikoaren kontrolarekin kontaktua galdu
eta itsu-itsuan gidatu behar izan dute...
...hildakoak...
Estatu Batuetako telefono guztiek jaso omen dute mezu kezkagarri bera.
"Hau berriz gertatuko da".
- Jauna. - Minutu izugarri bat...
- Jauna. - ...herrialde osoan...
- Berririk? - Zure emaztea Washingtonetik irten da,
baina hiru hegazkin bakarrik erori omen dira,
bat ere ez hiriburutik irtendakoa.
- Eta Alex? - Bilatzen ari gara.
Herrialdeak ez daki zer gertatuko ote den berriz,
noiz gertatuko den eta nor den erantzulea.
ERRUSIAKO KONTSULETXEA, NEW YORK
Minutu batez zehazki.
Hainbat sistema.
Eta berriz piztu da.
Bai. Ni arduratuko naiz.
Denbora gehiegi darama Etxe Zuriak
eta herrialde honek axolagabe izaten daukagun arrisku handiaren aurrean.
Nik aspalditik nuen beldur hau,
baita bi aldeetako Kongresuko kide batzuek ere.
Munduarekin dugun loturak kostu bat dakar berarekin.
Esnatzeko garaia da.
New Yorkeko metroan grabatu zen bideo honetan
metroak argindarra galtzean bizitako izua ikusten da
mugikor denak itzali baino pixka bat lehenago.
Egin agur amari! Esan "Kaixo, ama!".
Kaixo, ama!
Aupa! Lehen bidaia metroan!
Kaixo, ama...
Lasai, txiki. Laster helduko gara.
Tren bat dugu aurrean. Ez da geldituko?
Zer gertatzen da?
Ez dabil frenatzen.
Kaixo.
- Badakite ezer? - Ez. Ezer ez.
Ene. Ondo nago, George.
Hegazkinak azkar gelditzen dira.
Luze itxaron dugu LaGuardian biraka.
- Eta Alex? - Ondo dago.
- Saio berezirako prestatzen dabil. - Ondo da.
- Larria da? - Oso larria.
Sistemak ez dira hutsezinak, baina denek aldi berean huts egin dute.
Guk ere ez dugu ahalmenik, guk dakigula behintzat.
Errusiarrak?
Baliteke, baina...
Mitchellek Etxe Zuritik hitz egingo du. Ea zerbait dakien.
...herrialde honek axolagabe izaten daukagun arrisku...
Bitartean, txotxolo hauek gauzak berotu baino ez dute egiten.
Trenbidean gorpu bat ikusi dut.
Auzokoa ez izatea espero dut.
Esnatzeko garaia da. Hau ezin da berriz gertatu.
Hauek dira Richard Dreyer Ordezkarien Etxeko buruaren hitzak.
Salaketa latzen, bilaketen eta suspertze lanen artean,
eta erantzun gutxirekin,
presidenteak nazioaren aurrean emango duen hitzaldiaren zain gaude,
une batetik bestera hastear baitago.
ZERO EGUNETIK EGUN BATERA
Zer ikusi duzu, lagun?
Del.
Erreskate lanek aurrera dihardute
herrialde osoan izandako auto eta tren istripu ugarietan.
Askok senide eta lagunen bila jarraitzen dute,
eta txoko askotan oroigarriak jarri dituzte
egiaztatutako milaka hildakoren izenean.
Mike, "zero eguna" terminoa entzun dugu...
- Hector, egun on. - Egun on, jauna.
Zerbait dabil hor inguruan. Azeria, mapatxea edo koiotea.
Ez dakit. Ez dut ikusi, baina...
- Entzun dut eta Delek usaindu du. - Dena lasaitzean, tranpak jarriko ditut.
Mila esker.
Hitz arruntak erabiliz,
Zero Eguna software informatikoen ahultasun ezezagunei eragiten dien
zibererasoa da.
Egun on, presidentea.
- Utzi hori, milesker. - Bai, jauna.
...susmagarria hurbil dagoela.
Eraso digital batek nolabaiteko arrastoren bat uztea espero...
- Tori. - Mila esker.
...erasotzaileak aurkitzeko. Zuzena al da hori espero izatea?
Roger Carlson etorri da.
Ez dakite ezertxo ere.
Jauna, Roger etorri da.
Roger? Hemen, etxean?
Bai, Kevinek dio goizeko bostetatik dagoela atean zain.
Ai ama, utzi sartzen.
Bai, jauna.
Aupa. Zer arraio egiten duzu hemen?
Ondo?
Ez.
Tira, bai.
Ondo nago.
Ondo nago, gertatzen dena kontuan izanda.
Jakina, larria da daukaguna.
Bai, garraio-sare osoa berrezarri dute.
Argi gorriak keinuka daude hiri osoan.
Eta zertara etorri zara? Bisitan?
Urrun dago bisitatxoak egiteko, ez?
Bai... Eta ez.
- Etxe Zuritik deitu didate. - Hitzaldia ikusi duzu?
- Bai. - Ez dakite ezertxo ere.
Pena ematen dit.
Bai, eta uste dut horregatik deitu didatela.
Uste dute ondo legokeela zuk erreskate eremuak bisitatzea,
tropekin elkartu eta laguntzaileei eskua ematea.
Jada ez dut hori egiten.
Egin beharrekoa da.
Zuk zeuk esan duzu,
argi dago ez dutela ideiarik ere
nork, zergatik eta berriz egingo duten.
Nahasita daude.
Jauna, mundu denak jaso zuen mehatxu bera
bere mugikorrean.
Pertsonala zirudien.
Eta orain,
herritarrek jakin nahi dute herrialdea onik aterako dela.
Ez dutela zertan izutu.
Buruzagi indartsu batekin.
Erantzuna ezezkoa bada, deitu eta ezetza emango diet.
Bestela, ordu erdirako joan zaitezke
bakarrik ez daudela erakusteko.
Presidentea!
Ikusi duzu nire semea?
Mila esker etortzeagatik. Sweeney buruordea naiz.
Nire mutilak hemen daude lanean.
- Ez dizuegu eragotzi nahi. - Lasai, jauna.
- Plazer bat da. - Zer moduz daramazue?
Gogorra da, baina ondo gaude, jauna.
Oso ondo. Lagunok, ezer behar duzue?
Ebakitzaileak behar ditugu. Altzairu astun asko dago.
Ondo da, ea lortzerik dudan.
Hemendik, presidentea.
Fort Drumera deitzerik bai?
Ea Ingeniaritzak ezer bidali dezakeen.
- Deituko diet. - Presidentea.
Lehen trena geldi zegoen geltokian bigarren trenak ziztu bizian jo zuenean.
Traidore sozialista kabroiak!
- Esnatu! Aseguruen iruzurra da! - Utzi konspirazio ustelak!
Hobe dugu alde egin.
Agente gehiago ekarri.
Utzi iezaguzue gure lana egiten.
Oraindik jendea dago harrapatuta.
Aktoreak dira guztiak! Ez dut uste inor dagoenik!
Nire semea hor dago!
Sar gaitezen autoan.
Aizue! Mesedez!
Zer gertatzen zaizue? Hauxe da nahi dutena.
- Nork? Ez dakizu eta! - Egia da. Ez dakit nork.
Zuk ere ez dakizu.
Baina zer lortuko dugu elkarri garrasika?
Estatubatuarrak gara. Zertan ari gara? Altxatu eta elkarri lagundu behar diogu.
Egin beharrekoa hau dela uste duzue? Ba ez.
Beldur zarete.
Konspirazio zoroei kasu egiten badiezue, beldurra galduko duzuelakoan? Ez.
Ez zarete estatubatuar edo patriota onak.
Ume txikiagatik zaudete hemen?
- Langileagatik? - Nor bestela!
Langileak daude gure azpian lurperatuta, hementxe!
Ez zarete gobernuaz fidatzen? Ados.
Ez dute jende guztiaren alde egiten,
baina ez gara ari gobernuaz, ehuneko bataz edo dena delakoaz.
Gorroto gaituen norbait da,
gure interesen aurka dabilen norbait,
gu garen guztiaren aurka.
Gu mintzeko modua aurkitu dute, besterik ez.
Eta lanean jarraitu behar dute jendea hortik ateratzeko.
Utzi iezaiezue.
Zuen laguntza eta otoitzak eskaini nahi? Ederki.
Baina, mesedez, egin ezazue hori hesiaren atzean.
Esaterik badut, jauna, itzela izan da.
Milesker, Terry.
- Bai, esan? - Benetan? Nire barrutian?
Ikusi duzu estaldura?
Zuk Washingtonen ematen duzu aurpegia eta berak etxean bertan, itxura hobetzeko.
Ez dut nire itxura hobetzeko laguntzarik behar, Roger.
Zure ideia izan da?
Etxe Zuria ados zegoen.
Baina noren ideia izan da?
Horixe uste nuen. Horregatik diot beti: "Ez ahaztu Roger.
Aurkituko du itzultzeko modua, hondamendi nazionala bada ere".
Egia esan, zure aitarekin nago, nahi baduzu...
Kaka.
Berandu zatoz.
Ez dago ez metrorik ez Uberrik. Oinez etorri naiz.
Felixek astebete darama erantzun gabe, baina aurkituko dut.
Familiakoa zela esan zenuen.
Bai, txo, baina... batzuetan hau egiten du.
Zerbitzarien helbide berria bidaltzen digu gero.
Benetan.
Egun gutxi barru izango dugu haren berri.
Kate guztietan agertu zara, eskuinekoan ere bai.
Hitzetan galdu naiz. Ez nuen joan behar edo hitz egin behar.
Itzel esan duzu esan beharrekoa.
Mitchell presidenteak Washingtonera joateko eskatu dit.
Zertara?
Ez dit esan.
Obalean argazki bat ateratzeko edo. Batek daki.
Gauean itzultzea hitzematen dizut.
Apelazio Auzitegiko bigarren epailea.
Botoa atzeratu egin da, baina ospatuko dugu.
Ez nau bihar gauekoak kezkatzen, baina ez gutxietsi Mitchell.
Hauteskundeen aurretik ospea irabaztea espero zuen,
baina hau guztia konpondu arte, bere programa etenda dago.
Ez dabil argazkiekin denbora galtzen. Zu nahi zaitu.
Erraza da.
Gaurkoa nire itzuleraren hasiera eta amaiera izan da.
Zure txanda da orain, esan genuen bezala.
Atzaparrak garbi dituzu, edozer diotela ere.
Biok dakigu harro egotekoa dela.
Zaila da jopuntuan egotea.
Bai, orain epea bete behar duen idazle bat baino ez naiz.
Bihar edozer gertatzen dela ere, ez zaitzatela limurtu.
ZERO EGUNETIK BI EGUNERA
Lau urtez hemen bizi arren, ez nuen gela hau ikusi. Baina polita da.
- Bai. - Mullen presidentea.
Mitchell presidentea zain dago.
Presidentea, milesker etortzeagatik.
Mila esker denoi. Zerbait jan eta itzuli bi ordu barru.
- Jauna. - John.
- Presidentea. - Jim.
Presidente andrea, zer moduz daramazu?
Eseri zaitez.
Nahi baduzu, hor eseri.
Zurea da. Hemen eseriko naiz.
Dirudiena bezain larria da?
Ideia demontrerik ez daukadala esateko modu guztiak erabili ditut.
CIA beti izan da motela zibererasoekin, baina Fort Meadekoak, batez ere TAOkoak...
Onenak dira oraindik, baina erotuta dabiltza.
Normalean, zero eguna zaurgarritasuna sistema eragile bakarrean gerta daiteke,
zure iPhone-an, esaterako.
Baina sistema askoren zaurgarritasunak hautsi zituen honek.
Sistemak minutu batez itzali zituen zehazki,
eta gero, dena piztu zen berriz.
- Ez genuen guk piztu? - Ez.
Taldea lanean jarri genuenerako, dena berriz piztu zen.
Inork ez du erreskaterik eskatu edo erasoa bere gain hartu?
- Ezer ez? - Mehatxu maltzur hori baino ez.
Meaden erreleboka ari dira arrasto digitala bilatzen,
baina ezinezkoa omen da.
Eta zein da plana?
Kongresuak ikerketa batzorde berezi bati
ohiz kanpoko botereak emango dizkio
larrialdi honi aurre egin ahal izateko.
Batzorde horri jendea zelatatzeko baimena emango diote,
bilatzeko eta atxilotzeko,
eta beharrezkoa bada, baita habeas corpus a ukatzea ere.
Ene, Evelyn, hori I-11 eta gero ere ez genuen egin.
Hau desberdina da.
Orduan bagenekien nor izan zen.
Orain ez dugu ideiarik ere eta ez dugu denborarik.
Estatu Batuetako agintaritza eta agentzia guztien
eskumen guztiak dituen erakunde bat behar dugu.
Agindurik gabe atxilotuko dituzu?
Nik ez,
zuk.
Nik...
Politika aspaldi utzi nuen.
Atzokoa akats bat izan zen. Ustekabeko bat.
Emaitza azkar bat baino garrantzitsuagoa
jendearentzat fidagarria den emaitza bat da.
Zutaz fidatzen dira.
Pentsatu ezazu.
Pentsatu egin behar al duzu?
Tom, hartu eskuinera. Ez goaz aireportura.
Deituko zenuen susmoa nuen.
Jeremy, hitz egiterik bai?
Zurekin bai, baina konfinatu egingo gaituzte.
- Kanpoan ditut zain. - Ados. Oraintxe noa.
CIA-KO ZENTRALA
Gure salbatzailea.
Nork gehiago daki?
Goizeko berrietan esatea falta da bakarrik.
Zu izan banintz, han bertan bidaliko nukeen pikutara.
Zu beti izan zara ni baino azkarragoa.
"Mullen ez da erraz izutzen".
Horixe esan zuten hemengo batzuek. Zutaz oroitzen direnek.
Simulazioak egin ditugu.
Berriz dena itzali eta pizten ez badute,
zenbat denbora igaroko da jendeak elikagaiak bildu
eta elkar hil arte?
24 eta 28 egun bitartean beharko luketela jotzen dugu.
Noren susmoak dituzuen jakin nahi dut.
Egia da, ez naiz erraz izutzen.
Esango dizudana eta gero, hala izatea espero dut.
Ez gaitezen berandutu.
George.
Garrantzitsua da jakitea esango dizudan hau oso...
Presidente jauna.
Jauna.
Dena ondo, jauna?
Bai, goazen azkar.
Zer esan dizu?
Telefonoa.
NuWay tindategira deitu duzu. Utzi mezu bat.
Kaixo, gaur arropa jasotzeko hitzordua nahi dut.
Ekarri al duzu...?
Zure bulegotik bat hartu dut goizean.
Eskerrik asko.
Argazki bat soilik izango ez zelakoan.
ERRUSIAKO KONTSULETXEA, NEW YORK
Felix lanera itzuli da. Helbidea bidaliko dizut. Ni kanpo utzi.
Hau poza.
- Pozten naiz ikusteaz, Marcy. - Berdin.
- Kaixo, Ellen. - Kaixo, George.
Aspaldiko.
- Kaixo. - Aupa.
Nola ez.
Aberatsentzat kanapeak eta koktelak, mundua sutan badago ere.
Zure amak merezi du.
Beldur ez garela erakutsi nahi diogu jendeari.
Jendeak lagunekin elkartu nahi du.
Zurekin elkartu.
Ezta?
Tira, hauek ez dira amaren lagunak.
Momentuko heroia zurikatzera etorri diren zuriketariak baino ez dira.
- Aupa. - Michael.
Uste nuen... denbora gehiago izango genuela berria kaleratu aurretik.
Bai, zu egon zinenetik, prentsa asko bizkortu da.
Rogerrek esan dit batzordearen aurka bozkatuko duzula.
Berdin dio, baina jakina batzordearen aurka nagoela.
Faxismo hutsa da.
Tira.
Aldi baterako baino ez da,
gertatzen ari dena argitu arte.
Boterea lortu duten diktadore guztiek dioten bezala.
Benetan ari al zara hau egitea pentsatzen?
Oraindik ez dakit.
Entzun, aita. Mesedez, segundo batez.
Demagun azkenean hau guztia oso kontu erraza dela.
Mosku izan dela, edo Guardia Iraultzailea,
edo ordenagailuan ikasi duten neonazi talde bat.
Zer axola du azkenean? Jende guztiak ez du nahi erantzun bat.
Hau krisi gisa ikusten duen jendea dago.
Ez dute konpontzea nahi, arma gisa erabiltzea baizik.
Zu batzordeko buru izendatuz, "Zuk egin tiro" esaten ari dira.
Ondo da.
Pozten naiz etorri zarelako. Amak eta biok eskertzen dizugu.
Jauna, barkatu. Garrantzitsua da.
Natan iritsi da.
Bale. Jarraituko dugu. Oraintxe nator.
Ados.
Arropa jasotzera nator.
Milesker etortzeagatik.
Jakina. Zertarako dira lagunak?
Zer entzun duzu?
Ez dakit ba.
Mossadek bildutako informazioa AEBko gobernuari ematen nabil?
Ala lagun jubilatu batekin esamesetan ari naiz?
Badakizu ez dudala txintik esango.
Errusiako Inteligentzia sei hilabete darama dirua bidaltzen
New Yorken dagoen hacker talde bati.
Ohiko ganberro kuadrilla bat.
Ransomware bidezko iruzurrak egin eta kriptodirua osten dute,
eta kontsuletxera diru pixka bat itzuli.
Uste genuen beste operazio batzuk finantzatzeko egiten zutela,
Kremlinak hain gogoko duen nahaste-borrastea sustatzeko.
Buruzagiak Felix du izena.
Duela pare bat aste,
Bronxeko zerbitzari zentro baten berri izan genuen.
Prozesadore botere handikoa.
Bitcoin kopuru handien meatzaritzarako behar direnak bezalakoak.
Edo... zibereraso ikaragarri bat egiteko.
Felix izena agertu zen berriz ere.
- Errusiarrekin zerikusia du orduan. - Baliteke.
- Konpontzen ari zara? - Saiatzen ari gara.
George, oraingo honetan,
baliteke egun batean, deitzen didazunean, ez erantzutea.
Hainbeste urte eta gero, hobe dugu elkarri egia esan, ez?
EZEZAGUNA: HITZ EGIN DEZAGUN.
Kaka.
- Alex? - Ene!
Atzetik jarraika etorri al zara?
Ez, sartzen ikusi zaitut
eta pentsatu dut agian...
Ez.
Zer esan diozu batzordeari buruz?
Horregatik ari zara jarraika. Bale. Ondo dago jakitea zein penagarria zaren.
Ez, jakin behar dut.
Zertarako? Orduko tarifa igo ahal izateko?
Zure lagun inbertitzaileek erasoaren aurretik motzean saldu zuten.
- Bazekitela esan nahi duzu? - Susmagarria dela.
Hara.
Telebistako konspiratzaile eroek bezala hitz egiten hasi zara. Izugarria!
Badakit azkenaldian ez duzula lan askorik izan,
baina leku arriskutsuan sartzen ari zara.
Oso arriskutsuan.
Ez duzu gainditu prest ez zaudela esan zuela?
Gainditu nuen 23 puntuko aldearekin irabazi nuenean. Bigarrenez.
Egin behar du.
Uste du mundua kargua utzi zuenean bezalakoa dela.
Ez, ondo daki gauzak aldatu egin direla.
Dreyer eta alderdiaren alde hori
ez dira bere garaian zeudenak. Ez da herrialde berdina.
Lanera itzultzen bada, akabatu egingo dute.
- Hector, aldatu musika. - Zer?
- Aldatu musika. - Barkatu?
Aldatzeko musika!
Barkatu, katigatu egin naute. Joan dira azkenak.
Ikusiko duzu Auzitegi Goreneko presidentea zarenean.
Ondo egon da, George. Nekatuta egongo zara.
Eta?
Dudarik gabe, tranpa politikoa da.
Mitchellek neurriak hartu behar ditu,
eta badaki herrialdearen erdiak arduraduna gorrotatuko duela.
- Ezin diot horregatik uko egin. - Zu zara amarrua.
Denek diote egia jakin nahi dutela,
baina bi alderdientzat onena errudunik ez agertzea da,
errua elkarri bota diezaioten.
Hori da zure ustea?
Gure alabarena. Krisiari probetxu ateratzeko omen da.
Biok dakigu ahobero samarra dela.
Hala ere, kasu honetan,
motz geratu dela esango nuke.
Batzorde hau eskubide zibilen aurka inoiz egin den erasorik handiena da.
Ondo da, erabakita dago. Mitchelli ezetz esango diot.
Horrexegatik onartu behar duzu.
Probetxu atera nahi dute.
Nork nahi duzu tiro egiteko boterea izatea?
Bai?
Sekulakoak azaldu dira, George.
Zur eta lur geratuko zara.
Hitz egiteko moduan zaude? Hobe duzu oharrak hartu.
Emadazu minutu bat.
Atzo gaueko onespena eta gero,
Mitchell presidenteak batzordea baimendu zuen.
Erabakien berri ematea espero dugu...
...gaur goizean deitu duen presazko prentsaurrekoan.
Kaixo denoi.
Gaur goizean,
milaka herritarrek senitartekoak lurperatzen jarraitzen dute,
eraso krudel eta koldar baten biktimak.
Ez bakarrik gure bizitza eta ondasunen aurkakoa,
baita gure segurtasunaren eta identitatearen aurkakoa ere.
Atzo gauean,
AEBko Kongresuak aho batez bozkatu zuen,
bi alderdien babesarekin eta Mitchell presidentearen baimenarekin,
Zero Eguna Batzordea onartzen duen legearen alde.
Apaltasun handiz eta erabakitasun osoz onartu dut
Mitchell presidenteak batzordea zuzentzeko egin didan eskaera.
Ohartzen naiz honek ematen didan ahalmena oso handia dela.
Inoiz izan den handiena da, arriskua bezain beste.
Baina nire zin-hitza ematen dizuet.
Guztiz beharrezkoa denean soilik erabiliko dugu ahalmen hori.
Banuen lagun bat.
Hil zen, John Flanagan zuen izena.
Badakit nekagarria naizela honekin,
baina lagun mina nuen eta asko irakatsi zidan.
Adibidez, ezin dugula erabaki noiz geldituko garen.
Zerbitzuan egin nuen lana amaitu zelakoan nengoen,
baina batzordeko buru izendatu nautenez,
nire esku dagoen guztia egingo dut erruduna aurkitzeko.
Eta hitzematen dizuet
egindakoa ordainduko dutela. Mila esker.
Mullen fama ezin hobeko fiskal beldurgabe eta nekaezina izan zen,
eta presidente gisa emandako urteetan zaleak irabazi zituen.
Jendearentzat oso zaila da normaltasunera itzultzea.
Uste dut Mullen sartzea...
...aukera ona dela, edo aukera bakarra.
Inpartziala eta ikerlari bikaina zelako ezaguna da.
Politika alde batera utzi eta kasua ikertzen arituko da
berriz eraso egiteko mehatxua bete aurretik arduradunak harrapatzeko.
06:00etan iritsiko gara Manhattanera, jauna.
ZERO EGUNETIK LAU EGUNERA
- George. - Non zaude? Zer da?
Atzo esan nizun guztia egia da.
Arrazoi genuen. Hori da arazoaren funtsa.
Egin behar duzuna...
Natan.
Natan!
Itxaron hemen, oraintxe nator. Zerbait behar dut.
Itxaron. Zerbaiten bila doa.
Jauna!
Jauna, dena ondo doa?
Jauna?
Ireki atea!
Jauna, erantzun iezadazu!
Jauna?
Kode gorria etxolan!
Azkar, mutilak! Deitu medikuari!
Baduzu arietea?
Azkar ibili, mutilak!
Aurrera!
NORK HIL ZUEN BAMBI?
BAMBI HILDA DAGO NEUK HIL NUEN BAMBI? GEORGEK HIL ZUEN!
Jauna, ondo zaude?
Kutxa gotorra ireki eta liburua aldatu didate.
Jauna, hori ez da posible.
Jauna, ondo zaude?
Jauna!
Nora demontre doa?
Posible al da egia izatea
bere bulegoan sartu direla...
- Ez... - Ez da inor sartu.
Zergatik asmatuko luke?
Hector, norbait sartu da nire bulegoan?
Kezkatuta geunden, jauna.
Nor zara zu?
- Nor zara? - Nor naizen?
Nor zara? Bost axola besteak. Nor zara zu?
Non dago Hector?
George, ez egin oihurik.
Ondo al zaude? Zer duzu?
- Nor da hau? - George, lasaitu.
Non da Hector?
Duela bost urte erretiratu zen.
Zer?
Hau Wayne da.
Hector erretiratu zen.
George.
Azpitituluak: Ilargi G.